cyanic-selkie/wikianc huggingface dataset:
פרשת מותו של אהוביה סנדק
תגובות
בעקבות סגירת תיק החקירה בעניין, מוסי רז כתב ש"כך נראה טיוח. החלטה שערורייתית; נער נהרג מפגיעת מכונית משטרה ברכבו - ואיש לא נותן על כך את הדין."
הנצחה
הזמר עדי טוויטו ביצע לזכר סנדק את השיר "דרשתי קרבתך".
הארלקין (ספר)
עלילה
הדמות הראשית בספר הוא תומאס מהכפר האנגלי הוקטון. הוא נולד כבנו הממזר של הכומר ראלף ממנהלת משק הבית שלו. אביו רצה שיהיה כומר כמוהו ולפיכך שלח אותו ללמוד באוניברסיטת אוקספורד, אולם תומאס חולם להיות חייל, מתאמן בירי בחץ וקשת והופך לקשת מצטיין. חייו נהרסים כאשר שודדים צרפתים פושטים על הכפר שלו, טובחים בכל התושבים ובוזזים חפץ קדוש שהיה שמור בכפר; הרומח של ג'ורג' הקדוש שבעזרתו הרג את הדרקון. האיש שמנהיג את הפשיטה הוא אביר בשריון שחור המכנה את עצמו "הארלקין". תומאס נודר להרוג את הארלקין ולהשיב את הרומח הקדוש, ולצורך כך מתגייס כקשת לצבא האנגלי היוצא לברטאן. עד מהרה הוא מוצא את עצמו שקוע עמוק בתוך מלחמת מאה השנים.
ברברה פים
יצירתה
ספריה של פים זכו לשבחים בשל סגנונם ובשל הדמויות שיצרה, יותר מאשר בשל עלילתם. על פני השטח, הרומנים שחיברה נראים כמתארים פכים קטנים מחיי הכפר והפרבר האנגליים של תקופתה, וכקומדיית הליכות, ובמיוחד תיאור מערך הפעילות החברתית סביב הכנסייה האנגליקנית.
טריטוריית אינדיאנה
מושלים
בגלל מנהיגותו של ויליאם הנרי הריסון בהבטחת העברת חוק הקרקעות משנת 1800 ועזרתו בהקמת טריטוריית אינדיאנה בשנת 1800, בזמן ששימש כנציג הטריטוריה הצפון-מערבית לקונגרס האמריקני, לא היה זה מפתיע שהנשיא ג'ון אדמס בחר בו להיות המושל הראשון של הטריטוריה. הנשיאים אדמס, תומאס ג'פרסון וג'יימס מדיסון מינו בסך הכל שלושה לתפקיד המושל של טריטוריית אינדיאנה בין 4 ביולי 1800, כאשר הטריטוריה הוקמה רשמית, לבין 7 בנובמבר 1816, כאשר ג'ונתן ג'נינגס הושבע לתפקיד המושל הראשון של מדינת אינדיאנה.
בית המחוקקים
לאחר הקמת הגוף המחוקק החדש, ניתנה לכל מחוז בשטח הזכות לבחור נציגים לבית הנבחרים (הבית התחתון של האספה המחוקקת). הבית התחתון כלל בתחילה שבעה נציגים: אחד ממחוז דירבורן, אחד ממחוז קלארק, שניים ממחוז נוקס, שניים ממחוז סנט קלייר ואחד ממחוז רנדולף. בית המחוקקים הטריטוריאלי התכנס לראשונה ב-29 ביולי 1805. המושל הריסון שמר על סמכויות הווטו שלו וכן על סמכותו הביצועית והמינויים הכלליים, בעוד שלאסיפה המחוקקת הייתה הסמכות לחוקק חוקים, בכפוף לאישור המושל לפני שניתן יהיה לחוקק אותם. השינוי בממשל הטריטוריאלי הסיר גם את סמכויות החקיקה של השופטים הטריטוריאליים, והותיר את בית המשפט הטריטוריאלי רק עם סמכותו השיפוטית.
כלכלת הטריטוריה
הכנסות הטריטוריה ירדו לרמות קריטיות עקב מלחמת 1812, כאשר רבים ממשלמי המיסים של הטריטוריה לא היו מסוגלים לשלם את מה שהם חייבים, ואדמתם חזרה לידי הממשל הפדרלי. גם בעיות כספיות גרמו לדחיית התנועה להקמת מדינה עד לאחר תום המלחמה. בשלב מסוים במהלך 1813, למשל, היתרה באוצר הטריטוריה הייתה זעומה וכללה סך של 2.47 דולר. כדי להגדיל את האוצר, שונו היטלי המס והוקמו צורות הכנסה חדשות. שינויים אלו כללו הפחתת מיסים מסוימים, העלאות באחרים ויישום דרישות רישוי עבור סוגים מסוימים של מיזמים עסקיים על מנת לייצב את ההכנסות. ויליאם פרינס, מבקר הטריטוריה הראשון, הואשם גם במחסור בהכנסות של הטריטוריה מכיוון שהוא לא הצליח לגבות מיסים משני מחוזות טריטוריאליים.
נושאים פוליטיים
הנושא הפוליטי העיקרי בהיסטוריה הטריטוריאלית של אינדיאנה היה עבדות; עם זאת, היו גם נושאים אחרים, כולל ענייני אינדיאנים, היווצרות של שטחים צפוניים ומערביים מחלקים מטריטוריית אינדיאנה, חששות לגבי היעדר שלטון עצמי טריטוריאלי וייצוג בקונגרס, וביקורות מתמשכות על פעולותיו של הריסון כמושל טריטוריאלי.
העברת מקום הממשלה
בירת טריטוריית אינדיאנה נשארה בוינסנס מ-1800 עד 1813, כאשר בית המחוקקים הטריטוריאלי העביר אותה לקורידון. לאחר שטריטוריית אילינוי הוקמה מהחלק המערבי של טריטוריית אינדיאנה בשנת 1809, וינסנס, ששכנה בתחילה במרכז הטריטוריה, הייתה כעת בקצה המערבי הרחוק שלה. בית המחוקקים הטריטוריאלי גם הפך ליותר ויותר חששן שפרוץ מלחמת 1812 עלולה לגרום להתקפה על וינסן, וכתוצאה מכך להחלטתם להעביר את מושב הממשלה למקום קרוב יותר למרכז האוכלוסייה של הטריטוריה. בנוסף לקורידון, העיירות מדיסון, לורנסבורג, וובאי וג'פרסונוויל נחשבו לאתרים פוטנציאליים לבירה החדשה. ב-11 במרץ 1813 בחר בית המחוקקים הטריטוריאלי בקורידון כבירתה החדשה של הטריטוריה, החל מה-1 במאי 1813.
הריסון העדיף את קורידון, עיירה שהוא ייסד, העניק לה את שמה, ושבה היה בעל אחוזה. בשנת 1813, לאחר שהובא לידיעת בית המחוקקים הטריטוריאלי כי מתקיימות תוכניות לבניית בית משפט מחוזי חדש בקורידון והבניין החדש יוכל לשמש גם לאסיפותיו (חיסכון משמעותי בעלויות), קיבלה הממשלה את ההחלטה להעביר את בירת הטריטוריה לקורידון. בניית בניין הקפיטול החלה ב-1814 וכמעט הסתיימה ב-1816.
מלחמת 1812
קרבות נוספים שהתרחשו במהלך המלחמה בגבולות מדינת אינדיאנה של ימינו כוללים את המצור על פורט וויין, טבח פיגאון רוסט וקרב המיססינאווה. רוב התושבים המקומיים של השטח נשארו פסיביים לאורך כל המלחמה; עם זאת, תקריות רבות בין מתיישבים לשבטים הילידים הובילו למותם של מאות בשטח. הסכם גנט (1814) סיים את המלחמה ושחרר את המתיישבים האמריקאים מפחדיהם מהתקפה מצד הבריטים הסמוכים ובני בריתם האינדיאנים.
הפיכה למדינה
ב-19 באפריל 1816, הנשיא ג'יימס מדיסון אישר חוק שהקונגרס האמריקאי העביר ב-13 באפריל. חוק זה העניק רשות לכנס קבוצה של צירים נבחרים שתפקידם לנסח חוקת מדינה, בכפוף לאישור הקונגרס האמריקאי, שתקבע את צורת הממשל למדינה החדשה. הבחירות של ארבעים ושלושה הנציגים התקיימו ב-13 במאי 1816, והוועידה החוקתית התכנסה ב-10 ביוני 1816 בקורידון כדי להתחיל את עבודתם. צירי הוועידה חתמו על החוקה הראשונה של המדינה ב-29 ביוני 1816, שנכנסה מיד לתוקף.
לאורה אוונס
לאורה אוונס (באנגלית: Laura Owens; נולדה ב-1970) היא ציירת אמריקאית, בעלת גלריה ומחנכת. היא הגיעה בסוף שנות התשעים מזירת האמנות בלוס אנג'לס. היא ידועה בזכות הציורים הגדולים שלה, המשלבים מגוון הערות היסטוריות וטכניקות ציוריות. היא חיה ועובדת בלוס אנג'לס, קליפורניה.
רשות ניקוז ונחלים גליל מערבי
הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).
אוכף טרור
אוכף טרור (באנגלית: Terror Saddle) הוא אוכף (מעבר הרים) מכוסה שלג, בחלקו המזרחי של האי רוס, שבאנטארקטיקה.
בראד קבאנה
בראד לואיס קבאנה (באנגלית: Brad Lewis Kavanagh; נולד ב-21 באוגוסט 1992) הוא שחקן, זמר ויוצר אנגלי, במקור מוויתהאן, קומבריה. ידוע בעיקר בתפקידו כפביאן ראטר, בסדרת הטלוויזיה של ניקלודיאון, בית אנוביס.
ארליס הווארד
משחק
שיחק ב-1992 בסרט Ruby העוסק ג'ק רובי שרצח את לי הארווי אוסוואלד בו שיחק את מקסוול.
אלגוריתמים לפתרון מבוכים
אלגוריתמים לפתרון מבוכים הם מספר אלגוריתמים שונים לפתרון באופן אוטומטי ושיטתי של מבוכים. העכבר האקראי, הליכה בעקבות הקיר והאלגוריתמים של פלדג' ושל טרימו, הם אלגוריתמים שנועדו לניווט בתוך מבוך ללא ידע מוקדם כלשהו על המבוך, בעוד שהאלגוריתמים של מילוי דרכים ללא מוצא והדרך הקצרה ביותר נועדו לשימוש אדם או מחשב היכול לראות את המבוך כולו.
הליכה בעקבות הקיר
הליכה בעקבות הקיר, השיטה הטובה ביותר לחצות מבוך, ידועה גם בשם חוק יד שמאל או חוק יד ימין. אם המבוך הוא פשוט קשר, או במילים אחרות, כל קירות המבוך מחוברים ביניהם או לגבול המבוך החיצוני, אז אם חוצה המבוך ישאיר יד אחת על הקיר לאורך כל חציית המבוך, מובטח לו כי לא יאבד את דרכו ויגיע ליציאה אחרת אם יש כזו; אחרת, החוצה יחזור לכניסה ממנה הוא בה לאחר שעבר בכל מסדרון במבוך לפחות פעם אחת.
שיטת ההליכה בעקבות הקיר יכולה לעבוד במבוכים תלת-ממדיים ואף עם יותר ממדים אם אפשר להמיר את המעברים הרב ממדיים למישור דו־ממדי באופן שיטתי. לדוגמה, אם במבוך תלת־ממדי מעברים הפונים "למעלה" יכולים להיות מומרים במעברים בכיוון צפון מערב ומעברים הפונים "למטה" יכולים להיות מומרים בדרום מזרח בלוח דו־ממדי, אזי ששיטה זו תוכל לעבוד. מכל מקום, שלא כמו במבוך דו־ממדי, במבוך מסדר גבוה יותר נדרש לדעת מהו הכיוון הנוכחי אליו פונים, על מנת לקבוע איזה כיוון הוא הראשון מימין ואיזה משמאל.
שמח בשלג
התסריט מבוסס על הספר "Chateau Bon Vivant" משנת 1967 והעלילה מתרחשת ברובה באזורים מושלגים בקולורדו כאשר בעל משפחה זוכה בירושה של בית מלון, מתפטר ממקום עבודתו ועובר למקום מוזנח ומרוחק.
מבני קבורה עגולים בפלמחים
מבני הקבורה העגולים הם שרידים ארכאולוגיים של מבנים מאבן אשר שימשו לקבורת גלוסקמאות מהתקופה הכלקוליתית. האתר התגלה בשנת 2005 במהלך העבודות להקמת מתקן התפלה שורק בפארק תעשיות פלמחים.
תיאור האתר
סימני פולחן נוספים הם כלי חרס שנמצאו בגומחות שנחצבו סמוך למצבות, או בגומחות ששולבו בקיר לידן, במקצת המבנים. על רצפת אחד המבנים, קרוב לאחת המצבות, נמצאו סימני שרפה. גם בתוך אחד הכלים שהוצאו מהגומחות היו סימני שרפה.
בנימין וינדזברג
מלחמת השחרור
ב-12 במאי החליט להעביר את הפצועים וצוות המרפאה מכפר עציון למשואות יצחק. המעבר נעשה בחסות החשיכה בדרך לא סלולה ומפותלת. החלטה זו הצילה את חיי כ-35 הפצועים ועוד כ-15 אנשי הצוות הרפואי, משום שלמחרת נכבש כפר עציון בידי הלגיון הערבי וכל הלוחמים שנותרו בחיים בתום הקרב נרצחו בידי חיילי הלגיון הערבי. לפי עדויות שרידי כפר עציון ושל ד"ר קורנבליט: "ד"ר וינדזברג, ד"ר קורינבליט, שלושה מאנשי משואות יצחק ויחזקאל א. מכפר-עציון היו האחרונים בין ההולכים. הם סחבו אלונקה עליה היה שכוב פצוע קשה שנאנח מדי פעם בפעם. ההליכה הייתה קשה".
רופא בצה"ל
מ־1958 עד 1967 היה אזרח עובד צה"ל וחבר בוועדות רפואיות בלשכת גיוס. באוקטובר 1950 נהרג בנו היחיד, אריה (ליאוניד), בתאונת דרכים. וינדזברג ורעייתו היו שותפים מלאים לגידול הנכדים יוסי ומשה.
אוסאמה סעדי
אוסאמה סעדי (בערבית: اسامة سعدي; נולד ב-21 בפברואר 1963) הוא פוליטיקאי ערבי-ישראלי, אשר כיהן בעבר כחבר הכנסת מטעם מפלגת תע"ל בסיעת הרשימה המשותפת; עורך דין במקצועו.
ביוגרפיה
התפטר מהכנסת בספטמבר 2017 במסגרת הסכמי רוטציה ברשימה המשותפת.
לקראת הבחירות לכנסת ה-23 שובץ במקום ה-2 ברשימת מפלגת תע"ל ובמקום ה-9 בסיעת הרשימה המשותפת ונבחר לכנסת, לאחר שהמפלגה קיבלה 15 מנדטים. גם לקראת הבחירות לכנסת ה-24 הוצב סעדי במקום השני ברשימת תע"ל אך בשל פרישתה של מפלגת רע"ם מהרשימה המשותפת הוצב במקום החמישי ברשימה המשותפת. לקראת הבחירות לכנסת העשרים וחמש הודיע על פרישתו מהחיים הפוליטיים.
חיים אישיים
נשוי ואב לחמישה, מתגורר בעראבה שבגליל התחתון.
אליקום דבורקס
ביוגרפיה
במשך למעלה עשרים שנה מכהן כמו"ץ שארית ישראל, בנוסף הוא מכהן כר"מ בישיבת תפארת משה. במשך קרוב לעשרים שנה כתב טור הלכתי קבוע בעיתון יתד נאמן. כיום כותב במספר עיתונים חרדים ומוציא לאור מדי שבוע עלון הלכתי שמופץ בירושלים בבני ברק ובגבעת זאב.
לינדה ג'ווין
לינדה ג'ייבין נולדה בניו לונדון, קונטיקט, למשפחה יהודית. הסבים שלה היו פליטים יהודים מהאימפריה הרוסית, שהיגרו לארגנטינה ולארצות הברית.
מיכאיל טאניץ'
חייו
מיכאיל טאניץ' (טנחילביץ') נולד בטגנרוג. בהתאם לעדויות של טניץ' סבו מצד אביו היה יהודי דתי אדוק. אביו של המשורר במהלך מלחמת האזרחים ברוסיה לחם בחזית ולאחר שחרור מהצבא נקלט בצ'קה. לאחר מספר שנים הוא התמנה למפקד ניהולי במנגנון העירוני. במהלך הטיהורים הגדולים הוא הוצא להורג ב-6 באוקטובר 1938. גם אימו של המשורר נעצרה והוא התגורר אצל סבו מצד אימו ברוסטוב על דון.
טקס פרסי האקדמיה הבריטית לטלוויזיה 2012
Specialist Factual
Mummifying Alan: Egypt’s Last Secret (Channel 4)
זאב טיבטי
אנטומיה
לזאב הטיבטי יש גוף ארוף וצר, צוואר קצר וראש ואוזניים משולשים. יש לו רגליים קצרות למדי, וזנב ארוך שנראה גדול במיוחד בחורף. בדומה לבעלי חיים אחרים החיים באזור הרמה הטיבטית (כגון: מקוק טיבטי, אייל ת'ורולד, כבש כחול, שועל טיבטי, ועוד), לזאב הטיבטי יש פרווה עבה במיוחד וצמרירית אשר נתנה לו את הכינוי "זאב צמרירי"; נוסף על כך, בחורף יש לעיתים לזאב הטיבטי רעמה גדולה ועבה סביב הצוואר והסנטר אשר גורמת לו להזכיר במקצת את האריה. בקיץ לעומת זאת, הכסות העבה והצמרית נושרות ומתגלה תחתיה כסות קצרה ובהירה.
עובי הפרווה של הזאב בחורף הוא 100–120 מ"מ בכתפיים, 80-70 מ"מ בגב, ו-40–60 מ"מ בצלעות. הזאב הטיבטי הוא תת-מין קטן למדי למרות הרושם המוטעה שמקנה לו פרוותו העבה בחורף, ורק לעיתים רחוקות משקלו עולה על 45 ק"ג; עם זאת, הוא גדול יותר מהזאב ההודי. ישנה מוטציה גנטית של זאבים טיבטים שחורים המוכנים על ידי הילידים הטיבטים "Chanko nagpo", והם נחשבים לנועזים ואגרסיבים יותר מזאבים בעלי פרווה רגילה ובהירה.
בתרבות
לזאב הטיבטי הייתה משמעות רבה בתרבות המונגולית. על פי אמונות עממיות המונגולים וג'ינגיס חאן היו צאצאים של זאבים טיבטים אשר היו מפורסמים בכח ההתגנבות והעקשנות שלהם. מכיוון שהמונגולים היו רועים וציידים, הם כבדו מאוד את הזאב בתור צייד חזק ומהיר; על פי אמונתם, אף אחד לא היה יכול לראות את הזאב אלא אם כן הוא היה ראוי לכך, ואין אפשרות לאף אדם להרוג זאב אלא אם כן הזאב הסכים לכך.
בשנת 2015, עלה לאקרנים הסרט הזאב האחרון (או "טוטם הזאב" באנגלית) של הבמאי ז'אן-ז'אק אנו, אשר עלילתו עוסקת בסטודנט סיני קומוניסטי שנשלח ללמד את התושבים באזורים הנידחים קרוא וכתוב; במהלך הסרט הסטודנט מוצא גור זאבים ומגדל אותו ובכך גורם להפרת האיזון בין הזאב לאדם. עלילת הסרט צולמה במונגוליה הפנימית והשתתפו בו זאבים טיבטיים אמיתיים שגודלו מאז היותם גורים עבור זאת והפכו למאולפים. הסרט שזכה להצלחה קופתית מבוסס על רומן אוטוביוגרפי למחצה משנת 2004 הקרוי טוטם הזאב שנכתב על ידי הסופר הסיני ג'יאנג רונג, ואשר הפך בזמנו ללהיט אדיר בסין ומחוצה לה עם 4 מיליון עותקים שנמכרו בסין לבדה.
דראגן סטויקיץ'
קריירה
סטויקיץ', התחיל את הקריירה שלו במחלקת הנוער של היידוק ספליט, במדיה רשם רק משחק אחד. בקיץ, סטויקיץ' חתם בסאמובור במדיה רשם 18 הופעות בליגה. בהמשך, חתם בסלאבן בלופו ושירוקי ברייג ולאחר מכן חזר להיידוק ספליט.
דניאל לובצקי
קורות חיים
בשנת 2002 הוא ייסד את תנועת קול אחד לה משרדים ברמאללה, תל אביב, לונדון וניו יורק.
הידעוני
עלילה
לדייר יש חליל קסום ורב עוצמה שבעזרתו היא עוזרת לדי לאחר שהבטיח לה את העולם, והשניים מנסים להגיע לשער ליי שייקח אותם לאמריקה, אל הדירה של די - שבה הוא ינסה לזמן את קואטליקו, הארכונית הנוראה, כדי שתחסל את כל הקדמונים. בעולם הערפילים של פרומתאוס לומד ג'וש את קסם האש. בלילה לאחר שלמד מכשף אותו מרס אולטור, בעזרת הקשר שנוצר ביניהם לאחר שעורר את ג'וש, וגורם לו לנסוע אל דירתו של די. בינתיים סן זרמן, פלמדס ושייקספיר מנסים להגיע לסקתך וז'אן דרך אדונו של פלמדס - תמוז, האיש הירוק. תמוז מעביר אותם אליהן והם מגלים שבעצם הן לא בעבר (בתקופה הפלייסטוקנית, שנגמרה לפני בערך 11000 שנים) אלא בעולם ערפילים ששייך לאיש בעל קרס ששמו מרתיו (שפירושו בשפת דנו טליס הוא מוות).
צ'אצ'אק
ערים תאומות
לצ'אצ'אק חמש ערים תאומות: בנוסף, לעיר הסכמי שיתוף פעולה עם ערים נוספות:
אובססיה (סרט)
אובססיה (באיטלקית: Ossessione) הוא סרט קולנוע איטלקי משנת 1943, המבוסס על הנובלה "הדוור מצלצל פעמיים" מאת ג'יימס מ. קיין. זהו הסרט הראשון של הבמאי האיטלקי לוקינו ויסקונטי, ונחשב בעיני רבים לסרט הנאו-ריאליסטי האיטלקי הראשון.
אמצעי מבע בסרט
ויסקונטי ביצע מספר שינויים בתסריט יחסית לספר; השינוי המשמעותי ביותר היה ביחס שלו למציאות האיטלקית, וההתאמה אליה.
בית עמנואל (פירושונים)
{{פירושונים|
משולם בן משה ממגנצא
ביוגרפיה
רבי משולם נולד כנראה במגנצא, ובה חי רוב חייו. אביו, רבי משה בן איתיאל, היה בן למשפחת קלונימוס, משפחה מיוחסת בין חכמי מגנצא, ומחברים שונים מצטטים פירושים משמו. כשהיה ילד, נפטר סבו רבי איתיאל, ובין חכמי מגנצא התגלעה מחלוקת הלכתית באשר לרבי משולם: רבי יהודה בן מאיר הכהן סבר שעל נכדו רבי משולם לשבת שבעה ולהתאבל עליו, ורבי אליעזר הגדול בן יצחק התנגד. למד תורה מפי אביו, ומפי רבי אליעזר הגדול בן יצחק. סביר שלמד גם אצל רבי דוד הלוי ואצל רבי יהודה בן מאיר הכהן. ייתכן שההקפדה לציין את ייחוסו לסבו רבי איתיאל ולא להסתפק בשם האב מרמזת שהתקיים קשר ביניהם והוא למד אצל סבו. בצלאל רות כתב כי רבי משולם ממגנצא היגר לשמפיין שבצרפת, אך אברהם גרוסמן דחה את דבריו והראה כי לכל אורך תקופת חייו ישנן ראיות לישיבתו במגנצא.
קוג'ון, קיסרית יפן
חייה כקיסרית
בשנת 2000, בגיל 97, נפטרה הקיסרית, לאחר 74 שנות מלוכה. בימיה האחרונים הודיעה סוכנות משק הבית הקיסרי שנאגקו סובלת מבעיות נשימה, אך שמצבה אינו קשה. יום לאחר פרסום ההודעה נפטרה הקיסרית האם.
הממלכה האחרונה (ספר)
הממלכה האחרונה (באנגלית: The Last Kingdom) הוא רומן היסטורי מאת ברנרד קורנוול. זהו הכרך הראשון בסדרת הספרים הסיפורים הסקסוניים העוסקת בקורותיו של אציל אנגלו-סקסוני אשר גודל כוויקינג, על רקע מלחמותיו של אלפרד הגדול.
אבחון גנטי טרום השרשה
סוגיות חברתיות אתיות
בשנת 2006, במרפאה ארצות הברית, נבחרו עוברים עם מגבלות מסוימות, וההורים הורשעו בכך שהם גרמו נזק לילד. אפשר להבין מזה שיש מקרים אשר בהם זה אכן אתי לאבחון ולבחור את העובר הכי "תקין". בנוסף לכך, גם לבדיקה זו יש מגבלות, ותוצאות האבחון אינן נכונות תמיד ואינן מבטיחות קיום עובר תקין ובריא. ישנה מחלוקת גם בין הדתות השונות הנוגעות לסוגיה זו.
מושבת האמנים של באיה מארה
מושבת האמנים של באיה מארה או בית הספר לציור של באיה מארה (היום ברומניה אז בהונגריה) הוא תנועה שהחלה את הציור ההונגרי המודרני, והתפתחה למושבת האמנים של באיה מארה (בהונגרית: Nagybányai művésztelep) משנת 1896 ורק מלחמת העולם השנייה סיימה את פעילתה. משנת 1902 הפכה מושבת האמנים ל"בית ספר חופשי (פתוח)", אליו פנו כמעט כל הדמויות המשמעותיות של הדור החדש של הציירים ההונגרים. היתרון העיקרי של בית הספר היה בכך שהציג את תוצאות הנטורליזם ומגמת ה-plein air (מבוטא "פלנר") שהיה סגנון ציור באוויר בחוץ, סגנון שנכנס לאופנה במחצית השנייה של המאה ה-19, והתאפיין בשימוש באור טבעי ומפוזר במקום תאורת סטודיו ממוקדת. בתקופה המוקדמת, האדם המובהק ביותר בסגנון באיה מארה היה הצייר קארוי פרנצי.
יוסי טולדו
ביוגרפיה
יוסי טולדו נולד באיסטנבול, טורקיה, ועלה עם משפחתו לישראל בגיל שנתיים. הוא גדל בבת ים, שם למד בבית ספר יסודי יצחק שדה ובמגמת חשמל ואלקטרוניקה בתיכון אורט מילטון. הוא סיים את בית הספר עם תעודת עוזר חשמלאי. בצבא שירת בתחילה בטכני של חיל האוויר ואחר-כך עבר לשרת כעובד רס"ר בגלי צה"ל. בתקופתו שירתו בתחנה אברי גלעד, ארז טל, דורי בן זאב וגיא פינס, וטולדו קריין ג'ינגלים לתוכניותיהם.
תפקידים
תיאטרון הקאמרי
אכלו משמנים
תוכן הפיוט
הפיוט בשונה ממרבית הפיוטים העוסקים בחגים, אינו עוסק בסיפור החג או בהלכותיו, אלא באופן היתולי בפרט שולי בו, סעודת החג, הפיוט קורא להרבות בסעודה ובמאכלים, הפזמון שלו חוזר ואומר כי לצורך סעודה זו, מכור או תשכור שטח תבואה של בית כור, זוהי דרישה מוגזמת כמו גם הבית העוסק בשתיית היין, על פיו יש להחליף כל שתיית מים בחג בשתיית יין.
פלאות
מחווה לסגנון "הסרט האפל" (פילם נואר)
בדומה לסרטים כמו הנץ ממלטה, צ'יינהטאון או ורטיגו, האישה הקטלנית שמסתירה סודות אפלים שוכרת את שירותיו של בלש פרטי קשוח. במהלך העלילה מתבררים מניעיה האמיתיים של האישה הקטלנית, בעוד הבלש ממשיך בחקירתו ורודף צדק מעבר לגבולות עבודתו. בנוסף, בדומה לסרטים כמו חלון אחורי או קטיפה כחולה, גיבור תמים לכאורה שמונע על ידי סקרנות חוקר באופן עצמאי את האירועים ונקלע לפרשה מורכבת ומסוכנת.
אוסטרליה (סרט)
טרום-הפקה
הפרויקט ללא כותרת היה אמור להתחיל בהפקה בספטמבר 2006, אך סכסוכים בתזמון ובעיות תקציב דחו את תחילת ההפקה לפברואר 2007. בנובמבר 2006, לורמן חקר את "קימברלי" כדי לקבוע את כמות ההפקה שתצולם שם. בדצמבר 2006, נבחר בוואן כמקום צילום לשליש מההפקה, המגלם את המראה של דרווין. בוואן נבחר כלקוח פוטנציאלי בשל מימון של 500,000 דולר על ידי ממשלת קווינסלנד. באפריל, קונונורה נבחרה כמקום נוסף לאוסטרליה, הפעם לשמש כפאראוויי דאונס, האחוזה בבעלות דמותו של קידמן. סטים שלמים נבנו מאפס, כולל סט עצמאי בעיירה בואן בקווינסלנד, יצירה מחדש של סצנות מלחמה ליד נמל דרווין ובניית בית באאוטבק במערב אוסטרליה.
תלבושות
מעצבת התלבושות עטורת פרס האוסקר קתרין מרטין ערכה מחקר מקיף עבור תלבושות הסרט, וחקרה תמונות ארכיון ועיתונים מאוסטרליה משנות ה-30 וה-40. היא גם ראיינה צאצאים של אנשי הסטוק המקוריים של דרווין כדי לברר אם הם "לבשו גרביים עם המגפיים שלו כשהוא רכב על סוס, זה משהו שאתה מקבל דרך תמונת מצב, או משהו שאתה צריך ללכת לדבר עם האנשים שגרו שם על אודות". אסיה בהשראת התלבושות של הסרט נועדו לעורר את הרומנטיקה של עידן, ואת אחת מגולות של תהליך ההלבשה של הסרט הוא אדום חרצית -printed סינית cheongsam או qipao שנעשה עבור הדמות של ניקול קידמן. הסרט קיבל מועמדות לפרס האוסקר עבור עיצוב התלבושות הטוב ביותר.
צילום ראשי
הבמאי תכנן להתחיל לצלם במרץ 2007. עם זאת, הצילומים העיקריים החלו ב-30 באפריל 2007 בסידני, וקידמן גילתה שהיא בהריון. היא פרשה מיידית מהסרט הבא שלה, נער קריאה. לאחר מכן, ההפקה עברה לביון ב-14 במאי. הצילומים בקונונורה היו חוויה מפרכת עבור צוות השחקנים והצוות, עם טמפרטורות שעלו ל-43 מעלות צלזיוס (109 מעלות פרנהייט), מה שיום אחד גרם לקידמן להתעלף כשהייתה על סוס. בנוסף, היא עבדה ימים של 14 ו-15 שעות תוך התמודדות עם בחילות בוקר. בזמן הצילום באזור מרוחק במערב אוסטרליה, היה צורך לתזמן מחדש את הצילומים כאשר הסט Faraway Downs, בית המגורים המרכזי בסיפור הסרט, הצטמצם לבוץ מגשם זלעפות - הראשון מזה 50 שנה. צוות השחקנים והצוות חזרו לסידני כדי לצלם סצנות פנים עד שהסט היקר התייבש. בנוסף, בשלב מסוים, סוסי המדינה כולה היו נעולים בגלל שפעת הסוסים. סצינות המשתמשות בנמל דרווין צולמו ביולי 2007, כאשר חלקים מרציף סטוקס היל חסומים לציבור ואוטובוסים מיני שימשו להסעת תיירים על פני סט הסרט. הצילומים נמשכו חמישה חודשים, והסתיימו באולפני פוקס, סידני, ב-19 בדצמבר 2007. בסוף אפריל, לורמן כינה את הפרויקט שלו אוסטרליה. שני כותרים נוספים שהוא שקל עבור הסרט היו Great Southern Land ו- Faraway Downs. ב-11 באוגוסט 2008, שמונה חודשים לאחר סיום הצילומים, כמה מחברי השחקנים והצוות חזרו לאולפני פוקס, סידני, כדי לצלם איסוף של צילומים מחדש.
מבקרי ארצות הברית
מייגן להמן, כתבת ב"הוליווד ריפורטר", אמרה כי הסרט "מתנגד לכל חוץ מהציני ביותר כדי לא להיסחף בכוח הדימויים והסיפורים הגרנדיוזיים שלו", והוא "הרבה פחות רציני ממה שהטריילר מציע, מרובד עם פורניר דק של מחנה והנהון וקריצה שילוו את הקלישאות האוסטרליות המתבקשות", והשורה התחתונה היא "בסגנון אפי, באז לורמן טווה את הקוסמות שלו על עוץ". רוג'ר אברט העניק לסרט 3 כוכבים מתוך 4, וציין כי "באז לורמן חלם להפוך את האוסטרלי לחלף עם הרוח, וכך הוא עשה, עם הרבה מהיופי האפי השופע של הסרט הזה וחלק מאותה סרבול עם לאומי. מורשת של גזענות". דוד אנסן ,Newsweek, כתב, "נדמה שקידמן פורח בהנחייתו של לורמן: היא מצחיקה, חמה ומקסימה, והמטען האירוטי בינה לבין ג'קמן המושחת והחנון הוא טעים. בעונה חגיגית, האומנות הנועזת, הקיטשית והבלתי מתנצלת של אוסטרליה היא הפוגה מבורכת". בביקורת שלה ל"ניו יורק טיימס" ,כתבה מנולה דרגיס, "סיפור הבריאה הזה על אוסטרליה המודרנית הוא עדות לאהבת קולנוע בשיא האדוקה שלה, למופע הקולנועי בקיצוניותו, ולקיטש כאקט של איחוד אסתטי".
הכוחות המזוינים של ארמניה
מבנה
מטה הצבא הארמני נמצא בירוואן, שם נמצא רוב המטה הכללי. בראשות הרמטכ"ל, המטה הכללי אחראי על הפיקוד המבצעי על הצבא הארמני ועל שני אגפיו העיקריים.
הגנה אווירית
בסוף דצמבר 2010, שר ההגנה הארמני, סיירן אוחניאן, הודה רשמית כי הצבא מצויד בטילי הקרקע-אוויר S-300 מתוצרת רוסיה. ההצהרה נאמרה בזמן שהשר בדק נקודת פיקוד חדשה להגנה אווירית המתחזקת "ציוד חדיש" שנבנה במיוחד להפעלת טילי ה-S-300. מומחה רוסי החל להכשיר צוותים ארמנים בטילים מתוחכמים ובמערכות הגנה. S-300 הוצג לראשונה במצעד 2011 ובמערכת הטילים היחידה S-300 שנחשבת למערכת ניידת. ה-S-300 היא מערכת ההגנה האווירית העיקרית המגנה על ביטחון האוויר של ארמניה. במצעד הארמני 2016 שחגג את עצמאות ארמניה מערכות BUK-M2 הוצגו כמערכות הגנה אווירית. מערכות אלה לא היו חלק מחוזה בשווי 200 מיליון דולר בין ירוואן למוסקבה אך הסכם בין שותפי האמנה לביטחון משותף.
יצחק מנדלברוד
פיתוח ושינויים בשיטת פאולה
מנדלברוד גילה עניין רב בשיטת פאולה, לאחר שפאולה גרבורג, מפתחת השיטה הקרויה על שמה, הצליחה לרפאו מבעיית עיניים קשה באמצעות טיפול בשיטתה. היה תלמידה הראשון ולמד אצלה במשך שנה. הצלחת השיטה, המבוססת על גירוי השרירים הטבעתיים בגוף, דרבנה את מנדלברוד להעמיק בנוירופיזיולוגיה על מנת לאשש לה בסיס מדעי. במשך עשרות שנים הוא פיתח את השיטה בכיוון מעט שונה מזה של פאולה וסייע באמצעותה לחולים רבים.
ג'ו מוריס
ביוגרפיה
ג'ו מורי נפטר מדימום מוחי בשנת 1958 כאשר הוא היה בן 36 בלבד.
LTR retrotransposon
רטרוטרנסופוני LTR הם תת-מחלקה (מחלקה 1) של אלמנטים ניידים (רטרוטרנסופוזונים) שמאופיינים על ידי נוכחות של LTR בקצוותיהם (כשבאמצע נמצא האזור המקודד).
גודלם נע בין כמה מאות בודדות של זוגות בסיסים ל25kb. בגנומים של צמחים, רטרוטרנספוזונים בעלי LTR הם המחלקה העיקרית של הרצף נשנה, ומרכיבים מעל ל-75% מהגנום של תירס למשל. לעומת זאת הם מרכיבים רק כ-8% מהגנום האנושי, ובערך 10% מהגנום העכברי.
פרד הנסן
ביוגרפיה
הנסן היה גם שחקן גולף חובב והשתתף ב-1980 באליפות ארצות הברית לגולף לחובבנים.
רוברט סטיוארט, הוויקונט קאסלריי
בהמשך לכך ייצג את בריטניה בקונגרס וינה והיה מאדריכלי הקונצרט האירופי והברית הקדושה נגד הסנטימנט המהפכני שהופרח ברחבי אירופה וערער על המשטרים האבסולוטיים השמרנים והריאקציונרים לאחר פרוץ המהפכה הצרפתית. סדר הכוחות האירופי החדש שהקים החזיק מעמד במשך כמאה שנים, עד לפרוץ מלחמת העולם הראשונה ב-1914. משנת 1812 ואילך, קאסלריי היה מנהיג בית הנבחרים (Leader of the House of Commons), התואר השני במעלה בממשל הבריטי לאחר ראש הממשלה.
תחילת דרכו
סטיוארט עצמו חווה ילדות נוחה כאשר גם אביו וגם אמו החורגת קידמו וטיפחו אותו לקראת קריירה מדינית. היו לו אחד עשר אחים ואחיות למחצה, מתוכם הוא שכל שניים במלחמת חצי האי. הדמות שהשפיעה עליו יותר מכל בעת ילדותו היה סבו החורג, צ'ארלס פראט, לימים הרוזן קאמדן. פראט היה מדינאי, עורך דין, שופט ופוליטיקאי מטעם המפלגה הוויגית. בעידוד סבו החורג נרשם ללימודים בקולג' סנט ג'ון אשר באוניברסיטת קיימברידג', ב-1786. סטיוארט עצמו, בדומה לאימו, סבל מבריאות לקויה, ובעטיה גם הפסיק לבלי שוב את לימודיו באוניברסיטת קיימברידג' שנה לאחר שהחל בהם, ב-1787, אף על פי שהפגין במהלכם מוטיבציה רבה והישגיו בהם היו גבוהים. ב-1790 נבחר רוברט סטיוארט לפרלמנט האירי כציר עצמאי מטעם מחוז דאון היושב באלסטר (לחופי הים האירי), אך במקביל היה מקורב למפלגה הוויגית. משפחתו השקיעה כספים רבים לממן את התמיכה בו בבחירות, ומאמצים אלו צלחו, והביאו לניצחונו בבחירות ולבחירתו לפרלמנט היושב בדבלין. בתפקידו זה לא השקיע מאמץ רב, ואף לא בלט ביותר. משפחת קאסלריי התחרתה מספר פעמים על המושב הפרלמנטרי של דאון מול משפחת דאונשייר, שהייתה בעלת אדמות וחלקות רבות במחוז.
הדו-קרב מול קנינג וההתפטרות
עוד ב-1809 הסתכסך קאסלריי עם שר החוץ, ג'ורג' קנינג, באשר לשיגור חיל משלוח לוולכרן (Walcheren) שבארצות השפלה כדי לתמוך במאמץ המלחמה האוסטרי. משלחת זאת נראתה לקנינג כפיזור כוחות אשר יפגע במאמץ העיקרי, שהיה באותו זמן בחצי האי האיברי, מה גם שהתוכנית נראתה לו כחסרת סיכוי (ואכן נכשלה). קאסלריי וקנינג שניהם היו אירים שנולדו בהפרש של שנה. בעוד קאסלריי נולד למשפחת אצולה, קנינג נולד למשפחה מוכת עוני והיה תלוי בכספי דודו למימון לימודיו. כמו כן, קנינג נחשב לרטוריקן המוצלח של העת בעוד קאסלריי התקשה בנאומיו. קנינג ניסה להביא להדחתו של קאסלריי מן הקבינט ונעזר בעובדה שראש הממשלה הישיש, הדוכס מפורטלנד, התקשה להביא להסדר בין שריו.
הדוכס מפורטלנד הסכים תחילה לדרישת קנינג לפטר את קאסלריי, אך נמנע מלפעול במשך מספר חודשים ובסופו של דבר אפשר לפרשה לזלוג לידיעת הציבור הרחב. כשגילה קאסלריי שקנינג פעל להדחתו מהממשלה קרא את קנינג לדו-קרב. קנינג, שלא ירה מעודו באקדח, נענה, ירה, והחטיא. קאסלריי, מצידו, ירה ופצע את קנינג בירכו. הדו-קרב הפך לשערורייה לאומית כאשר עיקר דעת הקהל צידדה בעמדתו של קאסלריי, מעצם כך שהיה זה קנינג שזמם להביא לפיטוריו ומכאן שקאסלריי היה הקורבן של הפרשה. ויליאם פיילי (William Paley) תאולוג נוצרי ופילוסוף רב השפעה כתב:. לנוכח הביקורת על כך ששני שרים בכירים בחרו באמצעי מרחיק לכת זה ליישוב המחלוקות שביניהם, שניהם התפטרו.
קונגרס וינה ו"הקונצרט האירופי"
ב-31 במרץ 1814 הושלם הקרב על פריז ונפוליאון הודח לאי אלבה. בסיומה של המלחמה חלק גדול מהסדר השלום נקבע בידי קאסלריי. צרפת שבה לגבולותיה טרם המהפכה כפי שהיו ב-1792 ובית בורבון הושב לשלטון בדמות לואי השמונה עשר, מלך צרפת במסגרת רסטורציה. לא הוטלו על צרפת פיצויים כבדים וכל זאת כדי להביא לייצוב יחסי המעצמות באירופה שלאחר המלחמה. כשר החוץ הבריטי היה לו חלק מרכזי בקונגרס וינה שלאחר המלחמה, אשר במידה רבה עיצב וייצב את אירופה בעשורים שלאחר מכן ('הקונצרט האירופי'). מטרת הקונצרט הייתה להביא לסדר כוחות שוויוני משהו בין המעצמות שימנע את פריצתה של מלחמה נוספת בקנה מידה רחב. דרך כך החלה תקופת "השלום הבריטי", שנמשכה מאה שנה. במטרה לשמור על ריבונותן של ארצות השפלה הוקמה הממלכה המאוחדת של ארצות השפלה וקאסלריי וידא שתועבר לידיה מחדש מושבת איי הודו המזרחיים ההולנדיים.
משברים מבית
לאחר המלחמה מצא עצמו קאסלריי מעורב ממושכות בנושאי מדיניות פנים דרך תפקידו כמנהיג בית הנבחרים. האהדה הציבורית כלפי הממשלה בכלל וכלפי קאסלריי בפרט התהפכה עם השפל הכלכלי שפרץ לאחר סיומן של המלחמות הנפוליאוניות. הצגת ניסיון חקיקת מס הכנסה הביאה לתסיסה אזרחית וחקיקת חוקי הדגן הותירו את מחירי הדגנים גבוהים באופן מלאכותי. התמיכה בקאסלריי צנחה לאחר שב-1817 נעשה ניסיון התנקשות בחייו של ג'ורג', נסיך ויילס ויורש העצר, שבעקבותיה הושעו כל צווי ההביאס קורפוס ונעשה דיכוי ממשלתי מטעם לורד ליברפול על כל תנועות הרפורמה הפנימיות שאיימו על הסדר המדיני-חברתי-ופוליטי הקיים בבריטניה. יתרה מזאת, שאלת האמנציפציה לקתולים צפה מחדש מעל פני השטח, במיוחד לנוכח מחלתו של המלך ג'ורג' השלישי, שנפטר בסופו של דבר ב-1820.
הידרדרות בריאותו ואחרית
המלך הורה לו לעצור מעיסוקו הבלתי פוסק בעבודה, להירגע ולנוח. מאוחר יותר באותו היום, חברו הקרוב הדוכס מוולינגטון פגש אותו וקאסלריי שאל את הלה האם ידוע לו על איזשהן עלילות קונספירציה על מנת להדיחו. ולינגטון השיב בשלילה ואמר לו כי עליו לפגוש רופא בדחיפות. קאסלריי החל לחשוד באנשים הקרובים אליו, ואז התוודה בפניהם "אני מטורף". אשתו, שהייתה מודעת למצבו הנפשי הקפידה להרחיק מהישג ידו חפצים חדים, כמו תערים לגילוח. בכל זאת, ב-12 באוגוסט, כאשר בבוקר היום הגיע רופא לביתו, הוא התאבד כשחתך את גרונו שלו בסכין לפתיחת מכתבים, עליו הצליח להניח את ידו.
התגובות למותו
האומה הוכתה בהלם בעקבות התאבדותו של קאסלריי. אפילו יריבו הפרלמנטרי המר מן המפלגה הוויגית, הנרי ברוגהאם, התאבל על מותו: "(אם) תשים את כל האנשים האחרים שלהם (הטורים) יחד בצד אחד (של המאזניים), ואת קאסלריי המסכן בצד השני - הוא גדול מהם בבירור". גורמים רפורמים ורדיקליים ברחבי הממלכה חגגו את מותו. ארון קבורתו נישא בפרלמנט והוא נקבר במנזר וסטמינסטר.
סובייצקה
סובייצקה היא סדרת דרמה קומית ישראלית שעלתה לשידור ב-13 באוגוסט 2023 בערוץ כאן 11.
יחסי לוב–מצרים
היסטוריה של יחסי המדינות
לוב הכריזה על עצמאותה כממלכת לוב בדצמבר 1951, תחת המלך אידריס הראשון. בשנת 1969 הוביל קצין צעיר בשם מועמר קדאפי הפיכה שהפילה את המלוכה של המלך אידריס. מאותו נקודה, שלט קדאפי בלוב במשך 42 שנים עד למלחמת האזרחים הלובית שהובילה למותו והדחת ממשלתו.
הידרדרות היחסים 1973–1977
לאחר מלחמת יום כיפור, חנך סאדאת מדיניות מתונה עם ממשלת ישראל, שכללה מעבר לוועידת השלום שהתכנסה בז'נבה בדצמבר 1973, יחד עם נציגי ארצות הברית וברית המועצות. התגובה הלובית לוועידת ז'נבה הייתה שלילית, וראתה אותה כפרודוקטיבית כנגד האחדות הערבית.
קשרים רשמיים
לאחר מלחמת 1977 היו היחסים עוינים למעלה מעשור. בנובמבר 1988, לוב הצהירה שהיא לא תחדש את היחסים הדיפלומטיים עם מצרים כל עוד מצרים תקיים יחסים עם ישראל. עם זאת, באוקטובר 1989, קדאפי ביקר במצרים לראשונה מזה 16 שנים. במרץ 1990 נפגשו חוסני מובארכ והנשיא חאפז אל-אסד מסוריה עם מועמר קדאפי בלוב. בסוף שנת 1990 היחסים בין לוב למצרים היו מצוינים. במרץ 1991 הפצירו בכירים במצרים מממשלת ארצות הברית לבחון את מדיניותה הקשה כלפי לוב. בנובמבר 1991, בעת ביקור במצרים לשיחות עם הנשיא חוסני מובארכ, הכחיש קדאפי את ההאשמות כי ארצו הייתה מעורבת בפיגוע על טיסה 103 של פאן אמריקן ב-1988.
ססיל הילי
לאחר פרישתו משחייה
ב-1915 התגייס הילי לצבא אוסטרליה. הוא שירת כמש"ק אפסנאות והוצב במצרים ובצרפת. ביוני 1918 סיים קורס קצינים בטריניטי קולג' שבקיימברידג', קיבל דרגת סגן משנה והוצב בגדוד חיל רגלים. בקרב הראשון בו השתתף, קרב מון סן קנטן שנערך באוגוסט אותה שנה בסום, נהרג במהלך מתקפה על שוחה גרמנית.
אליסון ג'ני
קולנוע
בשנת 2000 השתתפה בדרמה הקומית "האחות בטי". ב-2001 שיחקה במיני-סדרת הדרמה "דברים של בנות" בשואוטיים לצד אל מקפירסון וקייט קאפשו. ב-2002 השתתפה בדרמה של סטיבן דלדרי "השעות" בתפקיד סאלי לסטר שותפתה לחיים של קלריסה ווהן (מריל סטריפ). ב-2003 שיחקה ג'ני בסרט הנעורים "לאהוב או לא לאהוב" בתפקיד לידיה אמה של הנערה המתבגרת האלי מרטין (מנדי מור) ודיבבה בסרט האנימציה שובר הקופות "מוצאים את נמו". ב-2005 הועמדה לפרס אינדפנדנט ספיריט לשחקנית המשנה הטובה ביותר על הופעתה בדרמה העצמאית "אחת משלנו" והופיעה בקומדיית ההתבגרות השחורה "שכונה בהפרעה" בתור אלי אמו של התיכוניסט המסומם דין סטיפל (ג'יימי בל).
חיים אישיים
באוקטובר 2016, היא קיבלה כוכב בשדרת הכוכבים של הוליווד עבור תרומתה לתעשיית הטלוויזיה האמריקאית, הממוקמת בשדרות הוליווד 6100.
זוהר שרון (מלחין)
זוהר שרון (נולד ב-23 בפברואר 1978) הוא מלחין, מעבד מוזיקלי, מורה למוזיקה ישראלי, מייסד תזמורת המהפכה וזוכה פרס ראש הממשלה לקומפוזיטורים לשנת 2012.
ביוגרפיה
זוהר שרון נולד בראשון לציון ב-1978. הוא למד נגינה בפסנתר בקונסרבטוריון העירוני למוזיקה שבראשון לציון ובהמשך אצל עינת לנדה, אסתר נרקיס ואטי חודין. למד קומפוזיציה בתיכון הישראלי למדעים ולאמנויות אצל אנדרה היידו ובאקדמיה למוסיקה ולמחול בירושלים אצל ינעם ליף, ולדימיר שקולניק וארי בן שבתאי. במקביל למד מדעי המדינה והוראה באוניברסיטה העברית
ראוס
היסטוריה
עד היום העיר מהווה מרכז לייצור ליקרים. בין היתר בעיר ממוקמים כ-30 יצרני ורמוט. בעי ממוקמות גם תעשיות נוספות. בתחילת המאה ה-21 הוקם מפעל לבניית מכוניות בו נבנו מכוניות מדגם IFR Aspid.
נברודי
נברודי (בסיציליאנית: Munti Nèbbrudi; באיטלקית: Monti Nebrodi; בלטינית: Nebrōdēs montēs) הוא רכס הרים העובר לאורך צפון־מזרח סיציליה. יחד עם רכסי מדונייֶ ופְּלוריטני, הוא יוצר את שרשרת ההרים האפנינים הסיציליאניים.
הסיכאזם
היסטוריה
המונחים "הסיכיסטים" ו"הסיכאזם" מופיעים בכתבי נזירים כבר מן המאה הרביעית, בתקופת "אבות המדבר" (דוגמת אנטוניוס הגדול), אך במשמעות גנרית של התבודדות ופרישה מן העולם לטובת חיי שלווה. במאה החמישית החל המושג לקבל משמעות ברורה ונבדלת, בעבודתם של הנזירים אוואגריוס איש פונטוס ומקריוס המצרי. כפי שכתבה אניטה סטרזובה, אוואגריוס דרש להתמקד בהרהור אודות מפעלות האל ובתפילה חווייתית, ללא איקונות או דימויים נפשיים כלשהם. מקריוס עלה עליו בכך שתבע לתת ל'לב' ולתחושות עדיפות על ה'מח' וההבנה השכלית, שממילא לא הייתה אפשרית, לשיטתו, בנושא עלום כמו טבע האל. האדם כולו, בגוף ובנפש, היה צריך להשתנות בכח נוכחות האל המתגשם בישו, שאותה חווה היחיד בעת התפילה וההרהור. דיאדוכוס איש פוטיקי ניסה למזג את רעיונות שניהם. הוא ביקש ליצור הרמוניה בין מחשבתו של מקריוס, בה היו הנפש והגוף כוליות שלמה, ברוח ההגות במזרח, לבין הפילוסופיה היוונית של הנאופלאטוניזם, שהפרידה בין הנשמה לבשר.
ניצחון הפלמיטים הביא להפצת ההסיכאזם בכל המרחב האורתודוקסי. בסוף המאה חיברו בביזנטיון שני נזירים, איגנטיוס וקליסטוס, ספר בשם "מאה הפרקים" בו נאספו קטעים מעבודותיהם של אבות כנסייה מיסטיקנים רבים. הם תיארו את ההסיכאזם כמסורת עתיקה ורצופה שהייתה קיימת כמעט בשלמותה מימי קדם. במנזר וליקו טרנובו שבבולגריה הייתה כבר קודם נוכחות חזקה לתנועה, וראש הכנסייה הממלכתית הפטריארך אבטימיוס שמונה ב-1375 היה מצדד נלהב בה. הנסיך לזר חרבליאנוביץ' היה פטרונם של הנזירים ההסיכיים בסרביה, והמטרופוליטן קיפריאנוס מקייב שמת ב-1406 היה ככל הנראה מתרגל בעצמו.
מחוץ לאורתודוקסיה עורר ההסיכאזם עניין רב, אם כי הכנסייה הקתולית ראתה בו בדרך כלל פגיעה באחדות האל בשל הבידול בין מהות לתולדות. ממש כמו משקיפים חילונים ספקנים, האנציקלופדיה הקתולית תיארה את חוית "אור תבור" כאוטוסוגסטיה דומה לזו של הפקירים ומתרגלים מיסטיים אחרים.
תצפיות החלל העמוק של טלסקופי החלל הראשיים
התמוטטות חורים שחורים
שני אובייקטים שנחקרו בשדה, GOODS-S 29323 ו-GOODS-S 33160, מראים עדויות לכך שהם שיירים של קריסה ישירה של חורים שחורים, מנגנון אפשרי להיווצרות חורים שחורים ביקום המוקדם הכולל ענן הגז שהתמוטט ישירות לתוך חור שחור. GOODS-S 29323 מוסח בקטגוריה של 9.73 (במרחק 13.2 מיליארד שנות אור מכדור הארץ), ול-GOODS-S 33160 יש הזזה אדומה בקטגוריית 6.06. מרחק זה מציג עניין ביקום המוקדם, שבו החומר היה בכמויות גדולות וצפופות. מרחק זה מוביל למסקנה אפשרית כי בשל חלקיקי חומר המפעילים כוח משיכה על עצמם, הם היו מתמוטטים באופן מיידי ויוצרים את החורים השחורים העל -מסיביים המוקדמים ביותר שאנו מכירים במרכז גלקסיות רבות. קרינהתת אדומה גבוהה בספקטרום של שני האובייקטים הללו מרמזת על קצבי יצירת כוכבים גבוהים במיוחד, אך מתאימה למודל של חור שחור שהתמוטט ישירות. בנוסף, קרינת רנטגן קיימת באובייקטים אלה. כנראה שמקורה בדיסק הספיחה של חור שחור שהתמוטט.
באקלאש (2020)
קרבות מקדימים
במה שהתברר כקרב הלפני אחרון, דרו מקינטייר הגן על אליפות ה-WWE נגד בובי לאשלי (שלווה לקרב על ידי MVP). לפני שהקרב החל, MVP הסיח את דעתו של מקינטייר, מה שאיפשר ללאשלי לנצל את אלמנט ההפתעה ולבצע על מקינטייר את אחיזת הפול נלסון. לאחר שהקרב החל באופן רשמי, לאשלי שלט ביד רמה במהלך הפתיחה. במהלך ניסיונות הצמדה מרובים מצד לאשלי, מקינטייר יצא מהן בספירת שנייה אחת בלבד, דבר שגרם ללאשלי להיות מתוסכל. מחוץ לזירה, לאשלי הטיח את מקינטייר בעמוד הזירה. כשלאשלי ניסה לבצע על מקינטייר את מהלך הספיר, מקינטייר חמק מכך והטיח את לאשלי במעקה הבטיחות. לאשלי ביצע על מקינטייר את מהלך הספיינבאסטר, ואת ניסיון ההצמדה שבא לאחר מכן מקינטייר יצא בספירת שנייה אחת, מה שגרם ללאשלי ו-MVP להיות מתוסכלים פעם נוספת. מקינטייר חמק מאחיזת הפול נלסון וביצע על לאשלי במקום את מהלך האלבמה סלאם. כשלאשלי ניסה לבצע על מקינטייר פעם נוספת את מהלך הספיר, מקינטייר הצליח לחמוק ולבצע עליו את מהלך הקימורה לוק, כאשר לאשלי הצליח להתגבר על מהלך הכנעה זה. בזמן שמקינטייר התכונן לבצע את מהלך הסיום שלו, ה-Claymore Kick, לאשלי נטרל זאת והצליח לבצע לבסוף את מהלך הספיר, שלא הספיק לו כדי לנצח בקרב. בסיום, אשתו של לאשלי (כחלק מהעלילה), לאנה, הגיעה ועמדה על דופן הזירה כאשר היא התווכחה עם השופט על ניסיון ההצמדה האחרון. מקינטייר ביצע על לאשלי את מהלך הגלאזגו קיס, שכתוצאה מכך גרם ללאשלי להתנגש בלאנה, שנפלה על MVP מחוץ לזירה. מקינטייר ניצל את הסיטואציה הזו לטובתו וביצע על לאשלי את מהלך ה-Claymore Kick, שהספיק לו כדי להשיג את הניצחון בקרב ולהגן על התואר בהצלחה. לאחר הקרב, MVP שזעם על המתרחש, בהה בלאנה תוך כדי שהוא צעד ביחד עם לאשלי אל עבר מאחורי הקלעים.
אשפוז בית
הטיפול הפליאטיבי מפחית אשפוזים מיותרים, משפר אבחונים בחולי סרטן המקבלים טיפולים..
מירב בן ארי
קריירה מחוץ לפוליטיקה
בשנים 2020–2021 שימשה יועצת לקשרי ממשל ואסטרטגיה של המגזר השלישי בחברת השתדלנות (לובי) "הקבינט".
פעילות פוליטית
בשנת 2008 התמודדה לראשות עיריית תל אביב מטעם הרשימה "רוב העיר", אולם לא הצליחה להיבחר. בשנת 2013 התמודדה שוב למועצת העיר תל אביב-יפו מטעם אותה רשימה, שבה הוצבה במקום הרביעי. היא נבחרה למועצה והייתה מחזיקת תיק "אכפת" – קידום נוער וילדים בעירייה.
יאיר קוטלר
ביוגרפיה
קוטלר עבד כעיתונאי ב"הארץ" משנת 1953. בשנת 1967 היה כתב לענייני תחבורה ובהמשך 1967 היה כתב "הארץ" בארצות הברית. בדצמבר 1967 נקרא על ידי גרשום שוקן לשמש כמזכיר המערכת של העיתון. קוטלר מונה ב-1 במרץ 1968 לסגנו הרשמי של שוקן. הוא פתח במהפכה ארגונית ועיצובית, שטילטלה את הארץ עד היסוד. בשנתו הראשונה בתפקיד הוחלפו כמעט מחצית מהעורכים, וכותבים חדשים רבים הצטרפו להארץ. קוטלר ערך גם שינוי עמוק בעמוד האדיטוריאלי וחילק את העיתון לשני חלקים. עורכים וכתבים ב"הארץ" מחו בחריפות לפני שוקן על התנהלותו העצמאית של קוטלר, ושבתאי טבת ושוויצר אף הגישו מכתבי התפטרות. הם גם ארגנו מחאה המונית של קוראים, עצומה של מנויים הדורשים להחזיר את הגלגל לאחור. אולם שוקן החליט לתמוך בשינויים, והמחאות פסקו.
תביעות דיבה
באחד מפרקי הספר "שיחות עם יוסי שריד" של ישעיהו בן-פורת, טען יוסי שריד שקוטלר פוטר ב-1982 מ"מעריב", לאחר שפרסם בטורו האישי דברי שקר בגנות שריד. קוטלר תבע את שריד, את בן-פורת ואת הוצאת ספרית פועלים, ובאוקטובר 1998 קבע בית המשפט שקוטלר יזכה בפיצויים בסך של 50,000 ש"ח, וחייב את הנתבעים בעוד 20,000 ש"ח למימון מודעות התנצלות בעיתוני הערב. שנה לאחר מכן פרסם קוטלר ספר על שריד, בשם "הנחש: המשמיץ הלאומי".
מירב בן ארי
פעילות פוליטית
לקראת הבחירות לכנסת העשרים וחמש שובצה בשנית במקום התשיעי ברשימת יש עתיד לכנסת ונבחרה לכנסת.
ג'ף ואן גנדי
נעורים ומכללות
ואן גנדי נולד בעיר המט שבמחוז ריברסייד, קליפורניה, וגדל בעיר מרטינז שבמרכז קליפורניה. בין השנים 1985-1983 שיחק כרכז עבור קבוצת הכדורסל של נצרת קולג' - מכללה פרטית השוכנת בעיר רוצ'סטר, ניו יורק.
ניו יורק ניקס
הישג השיא של ואן גנדי כמאמן היה העפלת הניקס לגמר ה-NBA בעונת המקוצרת, על אף שסיימה את העונה הסדירה במקום השמיני בלבד במזרח. בסיבוב הראשון הפתיעו הניקס את המדורגת ראשונה, מיאמי היט, בתוצאה 3-2, ובהמשך גברו גם על אטלנטה הוקס (4-0) ואינדיאנה פייסרס (4-2) בדרך למפגש עם סן אנטוניו ספרס בגמר הליגה. בסדרת הגמר התקשו הניקס להתמודד עם כוכב הספרס, טים דאנקן, שקלע 27.4 נקודות בממוצע למשחק והוביל את קבוצתו לניצחון 4-1 בסדרה, ולאליפות ה-NBA.
יומן אקסטנשנס
היסטוריה
במחצית הראשונה של 2021 ירדו הכנסותיה בחדות, ל-1.1 מיליון ש"ח, בהשוואה ל-18.8 מיליון ש"ח בתקופה המקבילה בשנת 2020.
משה חי אהרוני
בשנת 1922 התחתן עם מאהי חכימזאדה, צאצאית למשפחת אנוסי משהד.
Southernplayalisticadillacmuzik
רקע והפקה
לאחר שהתיידדו זה עם זה ב-1992, הראפרים אנדרה 3000 וביג בוי המשיכו להקליט מוזיקה כצמד ועבדו עם צוות ההפקה "אורגנייזד נויז", מה שהוביל לחתימתם בלייבל "לה-פייס רקורדס". האלבום הופק על ידי הצוות והוקלט באולפני Dungeon, D.A.R.P., Purple Dragon, Bosstown ו-Doppler באטלנטה.
פסיון הדם
לפסיון הזכר מקור חזק ושחור, פנים אדומות עם סימונים שחורים, נוצות פלומה שחורות בין המקור לעין. נוצותיו בצבע אפור-כהה והבטן ירוקה-בהירה. קצה הגוף והזנב אדומים וחומים. אורך הפסיונים עד 43 ס"מ. הנקבה חומה ברובה, אך העיגול סביב עיניה אדום כמו אצל הזכר.
מיינור פיגורואה
קריירת מועדונים
ב-17 ביוני 2013 פיגורואה חתם בהול סיטי, העולה החדשה לפרמייר ליג. ב-18 באוגוסט 2013, פיגורואה ערך את הופעת הבכורה שלו בקבוצה בהפסד 0–2 לצ'לסי. ב-21 באוקטובר 2014 פיגורואה חזר בהשאלה לוויגאן אתלטיק לחודש, ובסוף התקופה השאל לחודש נוסף.
חיים אישיים
פיגורואה הוא בעל שורשים גריפונים. נשוי לשחקנית הכדוריד סנדרה נוראלס ולהם שני בנים ובת.
חצר ראנד
היסטוריה
בשנת 1833 התיישב בחצר השד"ר יהוסף שוורץ, מראשוני חוקרי ארץ ישראל בעת החדשה. הבית שבחצר ראנד, היה אז הבית היהודי הקרוב ביותר להר הבית והשקיף על מקום משכנו של בית המקדש.
בעיתון 'המוריה' משנת 1912 נכתב בהרחבה על בית ראנד:
אפיפנומנליזם
אפיפנומנליזם (אנגלית: Epiphenomenalism) הוא עמדה בפילוסופיה של הנפש הטוענת כי אירועים מנטליים "סובייקטיביים" אינם אלא תופעות לוואי (epiphenomena) של אירועים פיזיקליים המתרחשים במוח, וכי אין להם השפעה על אירועים פיזיקליים או על אירועים מנטליים אחרים. לפי עמדה זו, התנהגות גופנית, לדוגמה, נגרמת על ידי שרירים שמקבלים אותות מתאי עצב, שבתורם מקבלים אותות מתאי עצב אחרים או מגיבים לגירוי חושי. האפיפנומנליזם טוען, אם כך, שלמצבים מנטליים-נפשיים אין כוח סיבתי משלהם, ושאין להם יכולת לגרום לתהליכים נפשיים או גופניים.
טיעונים קלאסיים נגד
טיעון טרפוד עצמי: האפיפנומנליזם לא תואם את הידע על הנפש ואת הידע שהוא עצמו נכון. על פי הטיעון ידע עצמי של אירועים מנטליים דורש שאירועים אלו יגרמו על ידי ידע עצמי; האפיפנומנליזם דוחה אירועים פיזיקליים של אירועים מנטליים. לכן, או שאיננו יכולים לדעת את האירועים המנטליים של עצמנו או שהידע שלנו עליהם לא יכול להיות מה שגורם לאירוע הפיזיקלי של דיבור אודות האירועים המנטליים שלנו. התשובה של האפיפנומנליזם לכך היא שטענת הטרפוד העצמי מבוססת על הנחת יסוד שידע של אירועים מנטליים דורש סיבתיות על ידי אירועים מנטליים. אולם ניתן לדחות הנחה זו מבלי להגיע לאבסורד. דייוויד צ'אלמרס טוען שאדם יכול להכיר ישירות חוויות וכי היכרות זו מצדיקה את האמונות שלנו על החוויות יותר מאשר יחס סיבתי. העמדה מפרידה בין השאלה אודות הידע לשאלה אודות עמידה סיבתית של דברים ולכן מונעת טרפוד עצמי.
מוניזם מטריאליסטי
האנומליזם המוניסטי של דונלד דווידסון (1970) טוען שכל אירוע מנטלי הוא זהה עם אירוע פיזיקלי; אין חוקים פסיכופיזיים.
האפיפיור הצעיר
האפיפיור הצעיר (באנגלית: The Young Pope) היא סדרת דרמה דוברת אנגלית (בעיקר), פרי יצירתו של פאולו סורנטינו האיטלקי, בכיכובם ג'וד לאו, דיאן קיטון וסילביו אורלנדו בתפקידים הראשיים. הסדרה מגוללת את סיפורו של האפיפיור הנבחר פיוס השלושה-עשר (אפיפיור עתידי כביכול), הוא לני בלארדו, הארכיבישוף לשעבר של ניו יורק, אדם צעיר יחסית (בשנות החמישים לחייו) ונאה מאוד, בגילומו של ג'וד לאו. זהו אפיפיור שונה בהתנהלותו ובגינוניו מכל אפיפיור אחר וסיפורו בסדרה משלב קטעי חלום, פלאש בקים לילדותו בבית יתומים וצילומים מרהיבים ומבוימים באופן קפדני, המקנים תחושה סוריאליסטית. בראיון שנערך עמו ציין סורנטינו שאינו מעוניין ליצור דרמה אקטואלית או לייצג את הוותיקן הריאלי, אלא בעיקר לייצג את דמותו של האפיפיור כדוגמה לאדם בודד. שני הפרקים הראשונים של הסדרה הוקרנו במסגרת פסטיבל הסרטים של ונציה, ב-3 בספטמבר 2016, הייתה זו הפעם הראשונה שפרקים של סדרת טלוויזיה הוקרנו במסגרת זו. "זהו בעצם סרט בן עשר שעות", אמר הבמאי.
מחנה בולפורד
המחנה, שנוסד בשנת 1897 ונמצא בשימוש מתמשך מאז, הוא חלק ממערך בסיסי הצבא הבריטי במישור סולסברי אשר באופן היסטורי כלל שטחי אימון נרחבים. מחנה בולפורד חולש על שטח של כ-1.6 קמ"ר ומחולק לשני אזורים שביניהם עובר כביש איימסברי-טידוורת', כאשר בצד המזרחי נמצא קסרקטיני פיקטון, מקום מושבה מאז 1992 של מפקדת הדיוויזיה השלישית, רגימנט הקשר שלה, מפקדת קבוצת ההנדסה ה-25 והגדוד הראשון של הרגימנט המרסיאני.
יחידות עיקיות מוצבות
יחידות:
הגלריה העירונית לאמנות מודרנית, רומא
היסטוריה
בינתיים בשנת 1999 נחנך האתר החדש והשני של הגלריה בבניין הקודם של Peroni.
אוספים
האוסף כולל יצירות המייצגות את המשמעותיות ביותר רגעים של אמנות איטלקית מסוף המאה ה-19 ועד מלחמת העולם השנייה. עדכון המלאי של כל האוסף שנערך בין השנים 1991 ל-1994 העריך למעלה מ-4,000 יצירות. בין האמנים המציגים נמנים ג'ורג'ו דה קיריקו, ג'ורג'ו מורנדי ואחרים.
בית הישימות
לאחר מכן, נזכרת העיר בספר יהושע בנחלת שבט ראובן:, וכן:.
רכס וילט
גובהו של הרכס 2,449 מטרים מעל פני הים; המצוק הגבוה מהווה את גבולו של מדף הקרח היבשתי.
ארתור או'קונל
ב-1958 הופיע במערבון "איש המערב" של אנטוני מאן בתפקיד הפושע סם ביסלי. או'קונל כבר היה לשחקן מוערך בשנת 1959 כאשר כיכב בדרמת הפשע "אנטומיה של רצח" של אוטו פרמינגר בתור הפרקליט אמט מקרטני, על התפקיד הועמד או'קונל בשנית לפרס האוסקר בקטגוריית המשנה. בשנה זו שיחק גם כן בקומדיית המלחמה של בלייק אדוארדס "מבצע תחתונית".
ברל כהן
ביוגרפיה
כהן ידוע במיוחד בזכות "ספר הפּרענומעראַנטן" (1975), שבו פרסם את תוצרי עבודתו על רשימות הפּרענומעראַנטן (פְּרֶנוּמֶרַנְטן), רשימות ה"חתומים מראש". עד ראשית המאה ה-20 נהוג היה בקהילות היהודיות במזרח אירופה וצפון אפריקה לשלם מראש למחברו של ספר תורני, ובכך לסייע לו להביאו לדפוס (מימון המונים). אם בסופו של דבר ראה הספר אור, הופיעה בראשו רשימת המזמינים, שבה נזכרו שמותיהם, עיירות מגוריהם ולעיתים פרטים נוספים. כהן סרק מספר גדול מאוד של רשימות כאלה (בעיקר ממזרח אירופה ומרכזה, מן המאות ה-18 עד ה-20) – בהן יותר מ-350,000 חתומים שונים בסך הכול – ניתח אותן והרכיב מהן אינדקס של 8,767 קהילות יהודיות הנזכרות ברשימות הפְּרֶנוּמֶרַנְטן. כל ערך בלקסיקון מתאים לקהילה את שמות החיבורים שאנשיה תרמו להם, את מספר האנשים שתרמו לכל חיבור, ומוסיף את שמות הרבנים מהקהילה הנזכרים ברשימות. (בשנים תשמ"ו–תשנ"ה פרסם שלמה קצב בהוצאה עצמית בפתח תקווה השלמה לספרו של ברל כהן, בשם "ספר החתומים".)
תיאטרון רויאל קורט
תיאטרון רויאל קורט (באנגלית: Royal Court Theatre) הוא תיאטרון לא-מסחרי בכיכר סלואן, ברובע המלכותי קנזינגטון וצ'לסי. הוא ידוע בשל תרומתו לתיאטרון המודרני. ב-1956 הוא נרכש כמשכן קבע ללהקת הבמה האנגלית (English Stage Company).
התיאטרון הנוכחי
מבנהו הנוכחי של התיאטרון נבנה בצידה המזרחי של כיכר סלואן, מחליף את המבנה הישן, ונפתח ב-24 בספטמבר 1888 בשם "תיאטרון קורט החדש" (New Court Theatre). הוא תוכנן בידי וולטר אמדן וברטי קרו, הוא נבנה בלבנים אדומות משובחות, לבנים מעוצבות, וחזית אבן בסגנון איטלקי חופשי. במקור הייתה לתיאטרון תכולה של 841 מקומות, בתאים, ביציעים ובאמפיתיאטרון.
מיקלוש קון (רופא)
מיקלוש קון (בהונגרית: Kun Miklós; בולוניה, 17 ביוני 1920 – לינץ, 28 באפריל 1996) היה רופא מנתח, מנתח פלסטי, יהודי-הונגרי פרופסור באוניברסיטה, תחילה עבד בבית החולים היהודי ברחוב סבולץ' (היום: המרכז הרפואי הלאומי) ואחר כך ייסד את במכון להכשרה רפואית (OTKI) שהיא ממוזגת כיום למעשה לתוך אוניברסיטת זמלווייס בבודפשט. שם הקים את הקליניקה הכירורגית 2. מיקלוש קון הוא בנו של בלה קון פוליטיקאי קומוניסטי, מנהיג הרפובליקה הסובייטית ההונגרית של שנת 1919 שהוצא להורג במשפטי הראווה בברית המועצות. הוא אביו של ההיסטוריון מיקלוש קון.
ג'יילס ברנס
קריירת מועדונים
ב-9 בינואר 2018 חתם בלאון מליגת העל המקסיקנית.
קריירה בינלאומית
ב-27 במרץ 2015 ערך את הופעת הבכורה שלו בנבחרת בניצחון 1-2 נגד, בו גם הבקיע את שער הבכורה שלו בנבחרת.
טוקיו דום
הטוקיו דום הוא ביתה של קבוצת הבייסבול יומיורו ג'יינטס, אך הוא מארח גם אירועים אחרים: משחקי כדורסל, פוטבול, כדורגל, אירועי היאבקות מקצועית, אמנויות לחימה משולבות, קיקבוקסינג, ומרוצי Monster trucks. באצטדיון נערכות גם הופעות מוזיקליות גדולות.
חוליו אלברטו מורנו
קריירת נבחרות
חוליו אלברטו ערך את הופעת הבכורה שלו בנבחרת ספרד הצעירה ב-4 באוקטובר 1978, במוקדמות אליפות אירופה לנוער 1980. הוא השתתף עם הנבחרת הצעירה בשני משחקי ידידות ובמשחק נוסף בשלב המוקדמות, ממנו לא הצליחה להעפיל לטורניר הגמר.
ב-29 בפברואר 1984 ערך חוליו אלברטו את הופעת הבכורה במדי נבחרת ספרד הבוגרת, במשחק ידידות מול, לקראת יורו 1984. חוליו אלברטו השתתף כמחליף ב-4 משחקי הכנה נוספים ונכלל בסגל הנבחרת לטורניר. הופעתו הרשמית הראשונה הייתה במשחק הראשון בטורניר, כשנכנס כמחליף בתיקו 1-1 עם. בהמשך פתח חוליו אלברטו בכל משחקי הנבחרת, עת הגיעה לגמר מול, לה הפסידה 2-0.
טוקיו דום
הופעות בולטות
במהלך השנים הופיעו באצטדיון אמנים רבים ביניהם מייקל ג'קסון (21 הופעות, יותר מכל אמן או להקה אחרת), Guns N' Roses, מריה קארי, ג'נט ג'קסון, טיילור סוויפט, להקת ההבי מטאל, X Japan, Yellow Magic Orchestra ואחרים.
הופעתו של Gackt בערב חג המולד ב-24 בדצמבר 2005, מחזיקה בשיא ההופעה היקרה בהיסטוריה של קונצרטים ביפן. המופע הוערך בעלות של 500 מיליון ין, שהם בערך 4,296,270 מיליון דולר. לקח שנתיים כדי לתכנן את ההופעה וחצי שנה של חזרות קדמו לה.
שלמה זאב צווייגענהאפט
שנותיו הראשונות
כשהרב צוייגענהאפט היה ילד נפטר אביו בעודו אברך והוא גדל אצל סבו הרב אפרים מרדכי מוטל צווייגענהאפט, שוחט ודיין ומורה צדק של סוסנוביץ, משפחתו התייחסה להט"ז.
ועד הרבנים דאזור הבריטי בגרמניה
הרב צווייגענהאפט נתמנה להיות אחד מהרבנים של "ועד הרבנים דאזור הבריטי בגרמניה" שהוקם על ידי הרב יואל הלפרן, ובכל יום כשהוא הגיע לסדר ענייני שחיטה בערים רבות ברחבי אזור הבריטי שלא היה להם רב, הוא ענה לשאלותיהם.
תעשיית הרכב היוונית
היסטוריה
תעשיית הרכב היוונית הוקמה בשם Steyr Hellas S.A. החברה הרכיבה וייצרה משאיות, אופנועים וטרקטורים חקלאיים (דגמי Steyr ו-Puch). הצבא היווני ורשויות יוון הזמינו כמות גדולה של משאיות ואוטובוסים, הזמנות אלו נתנו מומנטום לחברה. חטיבת הטרקטורים פורקה בשנות ה-80, כשהחברה התמקדה בכלי רכב צבאיים; בשנת 1986 היא שינתה את שמה ל-Hellenic Vehicle Industry S.A.
מספר תוכניות שאפתניות לפיתוח מוצרים חדשים לא מומשו, שכן אופייה הממלכתי של החברה קשר אותה להשפעות של שינויים ממשלתיים וניהול כושל. אף על פי שהיא פרשה מההסכם מ-1988 עם שטייר לפיתוח רכב קרב משוריין, תעשיית הרכב היוונית דווקא הפתיעה רבים ב-1998, והציגה רכב קרבי משוריין מתקדם במיוחד בעיצוב ופיתוח משלה, בשם קנטאורוס. עם זאת, הרכב עד היום לא נרכש על ידי צבא יוון עקב תקציבים מופחתים. צעד נוסף לקראת פיתוחים מקוריים היה יוזמתה לייצור מכונית ספורט קלה, שהוקצתה ל-TWT (חברת הנדסה שנוצרה בגרמניה על ידי המהנדס היווני Dimitris Vartziotis, עם מתקנים בגרמניה וביוון). אב הטיפוס של ה-ELVO Aletis (שפירושו "נווד" ביוונית), מכונית אטרקטיבית שתוכננה על ידי פינינפארינה עם מנוע פולקסווגן, הוצג ב-Internationale Automobil-Ausstellung בפרנקפורט בשנת 2001, אך מעולם לא יוצר.
בשנת 2019 פתחה ממשלת יוון במכרז בינלאומי למכירת חלקה של תעשיית הרכב היוונית. בשנת 2020 נמכרה החברה לקבוצת SK, לחברת פלסן סאסא ולאיש העסקים היווני אריסטידיס גליניס. פורסם כי הקונסורציום הישראלי נחשב למציע הגבוה ביותר במכרז הציבורי למכירת נכסי ELVO והקונסורציום הישראלי התחייב להשקיע בין 95 ל-135 מיליון יורו ב-ELVO בחמש השנים הקרובות.
כריסטיאן השני, רוזן אולדנבורג
משפחתו
כריסטיאן התחתן עם אגנס, בתו של ארנולד, רוזן אלטנה-איזנבורג ונולדו לו שני בנים:
יעקב יוסף וייס
ביוגרפיה
נולד בעיירה ספנצה (ספינקא) לרבי ישראל חיים וייס, בן רבי יצחק אייזיק וייס, האדמו"ר ה"חקל יצחק" מספינקא שנספה בשואה. נישא למלכה, בת רבי אלתר מנחם מנדל הגר, האדמו"ר מבורשא.
משפחתו
גיסו (אח אשתו) היה בן דודו רבי שמואל צבי הורוביץ, מקראלי, שגם כיהן כאדמו"ר מספינקא בארצות הברית.